১৯১৪ সালে সংঘটিত প্রথম মহাযুদ্ধ তাদের সে সুযোগকে ব্যাপকতর করে। সা¤্রাজ্যবাদী, মিথ্যা প্রচারণায় বিভ্রান্ত হয়ে আরবরা তুর্কিদের বিরুদ্ধে ইংরেজ সৈন্যদের সাহায্য করে। কিন্তু যুদ্ধ শেষে তাদের সে ভুল ভাঙতে দেরি হয়নি। পরাজিত ও বিতাড়িত তুর্কির জায়গায় যখন ব্রিটেন, ফ্রান্স, রাশিয়া জেঁকে বসে আরবের বুকে; তখন আরব, লোহিত ও ভূমধ্যসাগরের পানি বহুদূর গড়িয়ে গেছে। সমগ্র ইউরোপের অর্ধকোটি খ্রিষ্টান মিলে বহুকালব্যাপী যুদ্ধে যে জেরুসালেম অধিকার করতে পারেনি, ইংরেজরা পরবর্তী সময় তাই করতে সক্ষম হলো। প্রথম মহাযুদ্ধে তুরস্কের পরাজয়ে জেরুসালেম ইংরেজদের অধিকারে আসে।